 **Ministerul Mediului**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINȚI** |

# **DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de **COMUNA ILOVITA**, cu sediul Comuna Ilovita, sat Ilovita, Judetul Mehedinţi, , înregistrată la APM Mehedinti cu nr. 839/25.01.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 09.02.2017, că proiectul ”**Refacere drumuri satesti degradate pe 11,8km si drumuri de exploatare degradate pe 11 km in satele Ilovita,Bahna ,Moisesti ,judetul Mehedinti**” propus a fi amplasat in intravilanul și extravilanul comunei Ilovita nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

***a) proiectul se încadrează în prevederile Hotărârii Guvernului nr. 445/2009***, anexa nr.2: la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*.......,

***b) mărimea proiectului:*** proiectul consta in refacerea drumurilor satesti de exploatare din localitatile Ilovita, Bahna si Moisesti pe o lungime totala de 3,2 km afectate de calamitati produse de inundatii fiind drumuri superficial pietruite, prezentându-se într-o stare de degradare foarte avansata

drumurile propuse spre refacere sunt urmatoarele :

-drum satesc din localitatea Ilovita pe o L=600m ( traseu existent )

- drum de exploatare DE18 din localitatea Ilovita pe o L= 500 m

- drum satesc din localitatea Moisesti pe o L=1800 m

-drumul satesc aferent strazii Coricovului pe o L= 300m (traseu existent),

-consolidare terasament cu zid de sprijin pe strada Trandafirilor pe o L+ 105 m,

- consolidare terasament cu zid de sprijin pe strada Padina mare pe o L= 12 m

Lucrarile proiectate sunt lucrari de refacere a drumurilor si constau in realizarea unui sistem rutier alacatuit din piatra sparta si balast , traseul proiectat urmand traseul existent drumuirilor in plan

***c)lucrările vor cuprinde :***

**lucrari operative de refacere platforma drum**

pentru refacerea drumurilor calamitate s-a proiectat următoarea structură rutieră:

- 15,0 cm piatră spartă împănată;

- 15,0 cm strat din balast.

Compactarea corespunzatoare a materialelor asternute este obligatorie pentru realizarea unei inclestari cat mai bune.

**scurgerea apelor** scurgerea apelor de suprafaţă de pe platforma drumurilor se va realiza prin intermediul pantelor transversale şi longitudinale. În lungul drumurilor scurgerea apelor se face prin intermediul şanţurilor de pământ de la marginea platformei, ce se vor reprofila şi vor deversa în podeţele existente; Pentru o colectare şi evacuare a apelor de suprafaţă eficientă se vor decolmata podeţele existente şi se vor amenaja **7 podeţe tubulure** din beton Ø600 dispuse astfel:

|  |  |  |
| --- | --- | --- |
| **Denumire strada** | **Podete**  **proiectate** | **Pozitie km** |
| **Drum agricol (satesc) Mucioniu Eleonora-paraul Tarovat proprietate Pitiga Constantin, Sonc Dumitru** | **Ø 600** | km 0+020 |
| **Ø 600** | km 0+173 |
| **Drum agricol (din satul Bahna locuinta Vitel Petre-coliba Dragu Dumitru Bechet)** | **Ø 600** | Km 0+030 |
| **Ø 600** | Km 0+270 |
| **Ø 600** | Km 0+495 |
| **Ø 600** | Km 0+955 |
| **Ø 600** | km 1+420 |

**d*) utilizarea resurselor naturale:*** nu se folosesc resurse naturale din zona lucrarilor, materialele necesare realizarii proiectului vor fi preluate de la societati autorizate;

**e)** ***deșeuri generate pe amplasament:*** deseuri din constructie si deseuri menajere; toate tipurile de deseuri se vor preda la firme autorizate specializate;

**f)** ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament.

*-* **Emisii apa:** în perioada de execuție a lucrărilor de refacere a drumurilor sursele posibile de poluarea apei sunt datorate pierderilor accidentale de combustibili, si uleiuri de la utilaje;

- **Poluarea sonoră**: sursele de zgomot sunt reprezentate de: traficul autovehicolelor si utilajele folosite la amenajarea drumurilor

**g)** ***risc scăzut de accident datorită tehnologiilor utilizate*** - nu se folosesc substanțe poluante;

***h)*** ***utilizarea existentă a terenului***: terenul pe care se va realiza proiectul propus este situat in intravilanul și extravilanul comunei Ilovita și aparține domeniului public al comunei, conform CU nr.225 din 07.12.2016;

**i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

**j)** ***capacitatea de absorbtie a mediului:*** nu este cazul

**k)** ***zonele de protectie speciala***: amplasamentul pe care urmeaza sa se realizeze proiectul se afla in interiorul sitului de importanta comunitara ROSCI0198 Platoul Mehedinti, asitului de importanta comunitara ROSCI 0206 Portile de Fier precum si in interiorul ariei de protectie speciala avifaunistica ROSPA0080 –Muntii Almajului si Locvei conform Punctului de Vedere nr.32//26.01.2017, emis de Biroul Calitatea Factorilor de Mediu din cadrul APM Mehedinti;

**m)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

***n) peisajele cu semnificatie istorica, culturala si arheologica***: nu este cazul;

**o)** ***extinderea impactului***: local, numai in zona de lucru, pe perioada de executie;

**p*) natura transfrontiera a impact*ului**: prin localizarea sa proiectul nu produce impact de natura transfrontiera;

**r)** ***mărimea și complexitatea impactului***: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**s)** ***probabilitatea impactului***: impactul asupra populației este unul benefic și contribuie la dezvoltarea economică a localității;

**t*) durata, frecvența și reversibilitatea impactului***: redusa, proiectul propus se va derula pe o perioadă de timp cât mai ;

**u)** ***observații din partea publicului***: pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

a) proiectul propus intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificările și completările ulterioare

b)nu s-au identificat habitate Natura 2000 pentru care au fost desemnate siturile.

c)nu s-au identificat specii de plante rare în perimetru, specii pentru care au fost desemnate siturile și nici alte specii criteriu Natura 2000.

d)nu au fost identificate specii de mamifere, păsări, amfibieni, reptile și nevertebrate pentru care au fost desemnate siturile și nici alte specii criteriu Natura 2000.

e)proiectul detine avizul administratorului Parcului Natural Geoparcul Platoul Mehedinti nr. 44/1.02.2017 si avizul administratorului Parcului Natural Portile de Fier nr. 08/02.2017;

***Realizarea acestui proiect se va face cu respectarea următoarelor condiții*:**

1. pentru factor de mediu **apă:**

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – nu este cazul;

1. pentru factor de mediu **aer:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

1. pentru factor de mediu **sol:**

se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;

- pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

- se va delimita zona de lucru pentru a preveni distrugerea suprafetelor vegetale;

- se interzice afectarea altor suprafete decat pentru cele pentru care a fost intocmit prezentul proiect;

*-* accesul utilajelor de constructie pe amplasament se va face strict pe drumurile de acces existente*;*

1. **gestiunea deșeurilor de pe amplasament:**

-in perioada de executie a obiectivului, deşeurile ce vor rezulta sunt cele specifice activitătii din domeniul constructiilor. Deşeurile ce vor rezulta din resturi de materiale (balast, nisip). Toate aceste deşeuri se încadrează în categoria deşeurilor inerte;

-deşeurile menajere provenite din activitatea personalului ce se desfăşoară în incinta şantierului se colectează (pe tipuri de deşeuri-selectiv) într-un container metalic amplasat în loc special, care se goleşte periodic la rampa de salubrizare;

1. **biodiversitate:**

- se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

- se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

- se vor utiliza căile de acces existente, care în perioada secetoasă vor fi umezite permanent;

- este interzisă tăierea oricăror specii de arbori şi arbuşti din zona proiectului;

- în cazul prezenţei pe amplasamentul proiectului a unor specii de amfibieni aceştia vor fi relocaţi, în aval de zona de lucru;

- lucrările se vor realiza cu informarea administratorilor ariilor naturale protejate şi cu respectarea condiţiilor impuse în avizele emise de aceștia;

- depozitarea deşeurilor de orice fel în cursurile de apă sau abandonarea acestora în ariile naturale protejate este strict interzisă;

- la finalizarea lucrărilor, se vor îndepărta toate materialele nefolosite de pe suprafaţa ariilor naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

- în cazul producerii accidentale a unui prejudiciu ce afectează obiectivele de conservare pentru care au fost desemnate ariiile naturale protejate, se va anunţa în cel mai scurt timp administratorul ariilor în vederea stabilirii măsurilor de remediere ce vor fi puse în aplicare de cel care a produs prejudiciul;

- la implementarea proiectului beneficiarul va instrui personalul asupra faptului că sunt interzise orice forme de recoltare, capturare, ucidere, distrugere sau vătamare a exemplarelor aflate în mediul lor natural, în oricare dintre stadiile ciclului lor biologic, deteriorarea și/sau distrugerea habitatelor, florei și faunei;

1. se vor respecta condițiile impuse de avizele solicitate prin certificatul de urbanism nr.225/07.12.2016 si de asemenea se va obtine punct de vedere de la A.N Apele Romane –SGA Mehedinti si de la Directia de Cultura Mehedinti , conform puntelor de vedere exprimate in cadrul sedintei CAT din 09/02.2017;
2. titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;
3. se vor respecta traseele de transport stabilite;
4. după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba;
5. lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora;
6. atât beneficiarul cât și proiectantul vor urmări îndeaproape executarea lucrărilor prevăzute in proiect;
7. ***titularul va notifica în scris Agenția pentru Protecția Mediului Mehedinți în următoarele cazuri:***

- în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

- la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

Ing. Dragoş Nicolae TARNIŢĂ

**SEF SERVICIU A.A.A. SEF BIROU CFM**

Biolog Lavinia MATEESCU Ing.Liviu CAPRESCU

**Intocmit, Intocmit,**

Biolog Ilse PALALOGA Geo. Magdalena DUMBRAVEANU